*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Μαρτίου 1982

περί χορηγήσεως αδείας στη Γαλλική Δημοκρατία για την καθιέρωση ενδοκοινοτικής επιβλέψεως των εισαγωγών σπάγγων, σχοινίων και χονδρών σχοινίων εκ συνθετικών υφαντικών ινών, πλεκτών ή μή, καταγωγής Τσεχοσλοβακίας, τα οποία ευρίσκονται σε ελεύθερη κυκλοφορία στην Κοινότητα

(Το κείμενο στη γαλλική γλώσσα είναι το μόνο αυθεντικό)

(82/182/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών και τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,

Εκτιμώντας:

ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σε αυτήν, μόνο κατόπιν χορηγήσεως αδείας εκ μέρους της Επιτροπής·

ότι, με την απόφαση 81/2036/ΕΟΚ της 22ας Δεκεμβρίου 1981, η Επιτροπή χορήγησε άδεια σε ορισμένα Κράτη μέλη να καθιερώσουν μία μια τέτοια επίβλεψη·

ότι, στις 10 Μαρτίου 1982, η γαλλική κυβέρνηση υπέβαλε πρόσθετη αίτηση, βάσει του άρθρου 2 της αποφάσεως 80/47/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιβλέψεως των εισαγωγών σπάγγων, σχοινίων και χονδρών σχοινίων εκ συνθετικών υφαντικών ινών, πλεκτών ή μή, της κλάσεως ex 59.04 (κατηγορία 90) του Κοινού Δασμολογίου, καταγωγής Τσεχοσλοβακίας, και τα οποία ευρίσκονται σε ελεύθερη κυκλοφορία στα άλλα Κράτη μέλη·

ότι η Επιτροπή εξέτασε επισταμένα τα στοιχεία που παρασχέθηκαν προς υποστήριξη της αιτήσεως αυτής, βάσει κριτηρίων που αναφέρονται στις αποφάσεις 80/47/ΕΟΚ και 81/2036/ΕΟΚ·

ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι αυτών των εισαγωγών, δυνάμει του άρθρου 2 της αποφάσεως 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και άν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·

ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στη Γαλλία να υποβάλει τις εισαγωγές της σε ενδοκοινοτική επίβλεψη ως τις 30 Ιουνίου 1983,

(1) ΕΕ αριθ. L 16 της 22. 1. 1980, σ. 14.

ΠΑΡΑΡΤΗΜΑ

Υφαντουργικά προϊόντα για τα οποία καθορίσθηκαν κατηγορίες (1)

1.2 // // // Κατηγορία // Χώρα καταγωγής // // // 90 // Τσεχοσλαβακία // //

(1) Βλ. κανονισμούς (ΕΟΚ) αριθ. 3063/79 και (ΕΟΚ) αριθ. 3061/79 της Επιτροπής (ΕΕ αριθ. L 347 της 31. 12. 1979 και ΕΕ αριθ. L 345 της 31. 12. 1979).

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στη Γαλλική Δημοκρατία να προβεί ως τις 30 Ιουνίου 1983 σε ενδοκοινοτική επίβλεψη των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.

Άρθρο 2

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 23 Μαρτίου 1982.

Για την 'Επιτροπή

Wilhelm HAFERKAMP

Αντιπρόεδρος